Laeta Kalogridis
Laeta Kalogridis est scaenarista et pellicularum procreatrix Americana.

De vita et operibus 
Laeta Elizabeth Kalogridis nata est die 30 Augusti 1965 in Floridae urbe Winter Haven. Familia Graeca orta est, nam avus et avia eius ex Calymne migraverant. Ex collegio Davidsoniensi in Carolinae Septentionalis urbe Davidson graduata est, item ex Universitate Texana. Etiam Angelopoli in Schola theatri, pelliculae et televisionis studia exercuit. 

Scaenaria conscripsit pellicularum, sicut:
 Alexander (2004) Oliverio Stone moderatore 
 Ночной дозор sive Night Watch (2004) Timur Bekmambetov moderatore
 Pathfinder (2007) Marco Nispel moderatore
 Shutter Island (2010) Martino Scorsese moderatore.

Praeterea procreatrix exsecutoria fuit serierum televisificarum, sicut Birds of Prey (2002) et Bionic Woman (2007), Una cum Patrick Lussier scaenarium cinematigraphicum conscripsit pelliculae Terminator: Genisys (2015), quae est quinta pellicula seriei Terminator a The Terminator anno 1984 inceptae.

Bibliographia 
 Chris Eggertsen, "‘Altered Carbon’ Creator Laeta Kalogridis: How I Made It in Hollywood" in Hollywood Reporter (3 Februarii 2018)

Nati 1965
Alumni Universitatis Texanae
Homines vivi
Alumni Universitatis Californiensis Angelopolitanae
Scriptores scaenici
Alumni Collegii Davidsoniensis